મોરબીના સાનીયો સેનેટરી વેર્સ નામની ફેક્ટરીમાંથી સેનેટરી વેર્સ ભરેલા બે કન્ટેનર એક્સપોર્ટ માટે મુન્દ્રા પોર્ટ પર મોકલવામાં આવ્યા હતા. ગાંધીધામ ડીઆરઆઈ દ્વારા બાતમીના આધારે મુન્દ્રા બંદરે એક્ઝીમ યાર્ડમાં તપાસ હાથ ધરવામાં આવી હતી. ડીઆરઆઈ દ્વારા એક કન્ટેનરમાંથી ૧૧ ટન અને બીજા કન્ટેનર માંથી ૧૦ ટન જેટલો લાલ ચંદનનો જથ્થો મળી આવ્યો હતો. આ બંને કન્ટેનરમાંથી એક દુબઈ અને બીજું વિએટનામ મોકલવામાં આવી રહ્યું હતું. ઝડપાયેલા જથ્થાની કિંમત ૧૦ કરોડ રૂપિયા જેટલી થાય છે.